CELEX: 62009FA0009
Language: el
Date: 2010-10-28 00:00:00
Title: Υπόθεση F-9/09: Απόφαση του Δικαστηρίου Δημόσιας Διοίκησης (πρώτο τμήμα) της 28ης Οκτωβρίου 2010 — Vicente Carbajosa κ.λπ. κατά Επιτροπής (Υπαλληλική υπόθεση — Γενικοί διαγωνισμοί EPSO/AD/116/08 και EPSO/AD/117/08 στον τομέα καταπολεμήσεως της απάτης — Βλαπτική πράξη — Αποκλεισμός υποψηφίων κατόπιν των βαθμολογιών που έλαβαν στις προκαταρκτικές δοκιμασίες συμμετοχής — Αναρμοδιότητα της EPSO)

15.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 13/37
            
         Απόφαση του Δικαστηρίου Δημόσιας Διοίκησης (πρώτο τμήμα) της 28ης Οκτωβρίου 2010 — Vicente Carbajosa κ.λπ. κατά Επιτροπής
   (Υπόθεση F-9/09) (1)
   
   (Υπαλληλική υπόθεση - Γενικοί διαγωνισμοί EPSO/AD/116/08 και EPSO/AD/117/08 στον τομέα καταπολεμήσεως της απάτης - Βλαπτική πράξη - Αποκλεισμός υποψηφίων κατόπιν των βαθμολογιών που έλαβαν στις προκαταρκτικές δοκιμασίες συμμετοχής - Αναρμοδιότητα της EPSO)
   2011/C 13/71
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες: Isabel Vicente Carbajosa κ.λπ. (Βρυξέλλες, Βέλγιο) (εκπρόσωποι: S. Orlandi, A. Coolen, J.-N. Louis και É. Marchal, δικηγόροι)
   
      Καθής: Ευρωπαϊκή Επιτροπή (εκπρόσωποι: J. Currall και B. Eggers)
   
      Αντικείμενο
   
   Αίτημα ακυρώσεως της αποφάσεως περί εγκρίσεως και δημοσιεύσεως της προκηρύξεως των διαγωνισμών EPSO/AD/116/08 και EPSO/AD/117/08 και των αποφάσεων που αφορούν τη διόρθωση των δοκιμασιών προεπιλογής και των γραπτών δοκιμασιών, καθώς και τη βαθμολόγηση των προφορικών δοκιμασιών.
   
      Διατακτικό
   
   Το Δικαστήριο Δημόσιας Διοίκησης αποφασίζει:
   
               1)
            
            
               Ακυρώνει τις αποφάσεις της Υπηρεσίας Επιλογής Προσωπικού (EPSO) περί μη εγγραφής της Ι. Vicente Carbajosa, όσον αφορά τον διαγωνισμό EPSO/AD/117/08, και των Ν. Lehtinen και Μ. Menchén, όσον αφορά τον διαγωνισμό EPSO/AD/116/08, στον κατάλογο των υποψηφίων που καλούνται να υποβάλουν πλήρη υποψηφιότητα.
            
         
               2)
            
            
               Απορρίπτει την προσφυγή κατά τα λοιπά ως απαράδεκτη.
            
         
               3)
            
            
               Η Ευρωπαϊκή Επιτροπή φέρει τα δικαστικά έξοδα.
            
         
      (1)  EE C 82 της 04/04/2009, σ. 37.